Държавен вестник, бр. 5, 2016 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  5
с лечебно предназначение се отделят от ос-
таналите части на сградата с жилищно или 
обществено предназначение с пожарозащитни 
стени съгласно чл. 22 от Наредба № Із-1971 
от 2009 г. за строително-технически правила 
и норми за осигуряване на безопасност при 
пожар, без отвори.
(2) Стълбищните клетки, свързващи във 
вертикално направление разделените части 
от сградата по ал. 1, се оформят като шахти 
с минимална огнеустойчивост на стените в 
зависимост от степента на огнеустойчивост на 
сградата и със защита на отворите в шахтите 
със самозатварящи се врати и капаци с огне-
устойчивост EI 60, изпълнени от строителни 
продукти с минимален клас по реакция на 
огън В.
Чл. 162. Подовите покрития на защитените 
зони по чл. 161 се изпълняват от продукти с 
клас по реакция на огън не по-нисък от Вfl. 
Чл. 163. Стенните и таванските покрития 
на защитените зони по чл. 161 се изпълняват 
от строителни продукти с клас по реакция 
на огън не по-нисък от В.
Чл. 164. Главният вход и входовете за болни 
се проектират без стъпала и навес.
Чл. 165. В лечебните заведения за болнична 
помощ (с болнични легла) изчислителният 
брой на хората при определяне на броя и 
широчината на изходите, широчината на 
коридорите, стълбищните рамена и междин-
ните площадки за евакуационните пътища 
се определя съобразно броя на болничните 
легла, умножен с коефициент 2,5.
Чл. 166. (1) Светлата широчина на стъл-
бищните рамена и площадки не трябва да е 
по-малка от 1,5 m и не по-голяма от 2,4 m. 
(2) Стълбищните рамена със светла ши-
рочина, по-голяма от 2,4 m, се разделят с 
парапети, като всяка от разделените части е 
с максимална широчина 2,4 m.
(3) Стълбищата по пътя за евакуация се 
предвиждат с наклон не по-голям от 1:1,5, 
като стъпалата се проектират с височина не 
по-голяма от 17 cm и с широчина не по-малка 
от 28 cm. 
Чл. 167. В светлата широчина на стълбищата 
и на коридорите, които са част от евакуаци-
онните пътища, не се допуска разполагане на 
тръбопроводи или части от конструкцията, 
които да я намаляват под нормативно изис-
кващата се или да създават предпоставки за 
затрудняване на безопасната евакуация.
Чл. 168. Подземните коридори, които са 
част от евакуационните пътища, се проектират 
с подови сифони и при спазване изискванията 
на чл. 44, ал. 3 от Наредба № Із-1971 от 2009 г. 
за строително-технически правила и норми 
за осигуряване на безопасност при пожар.
Чл. 169. Във всички зони с експлозивна 
опасност в сградите на лечебните заведения 
за болнична помощ се осигуряват предпазни 
мерки съгласно чл. 285 от Наредба № Із-1971 
от 2009 г. за строително-технически правила 
и норми за осигуряване на безопасност при 
пожар за недопускане на поява на разряди от 
статично електричество.
Чл. 170. (1) За лечебните заведения за бол-
нична помощ с две и повече етажни нива най-
малко един от асансьорите за транспортиране 
на болни в легла (болнични асансьори) е за 
противопожарни и аварийно-спасителни цели.
(2) Асансьорите по ал. 1 се предвиждат със 
специален пусков ключ така, че при възник-
ване на пожар да е възможно задействането 
им от спасителните екипи.
Чл. 171. Асансьорите по чл. 170, ал. 1 за 
противопожарни и аварийно-спасителни цели 
се проектират при спазване изискванията на 
чл. 323 от Наредба № Із-1971 от 2009 г. за 
строително-технически правила и норми за 
осигуряване на безопасност при пожар.
Ч А С Т  Ч Е Т В Ъ Р Т А
СГРАДИ ЗА КУЛТУРА И ИЗКУСТВА
Г л а в а  е д и н а д е с е т а 
ОБЩИ ПОЛОЖЕНИЯ
Чл. 172. (1) Сградите за култура и изкуства 
съгласно тази част са, както следва: 
1. музеи, включително експозиционни зали 
и фондохранилища;
2. художествени галерии, включително 
експозиционни зали и фондохранилища;
3. библиотеки, включително хранилища 
на документи и/или книги;
4. зали с културно-просветно предназначе-
ние, кинозали, концертни, оперни, театрални 
и други зали в областта на културата, при 
които се очаква едновременно събиране на 
много хора, наричани за краткост „сгради със 
зали за зрители и/или посетители“;
5. читалища по смисъла на Закона за на-
родните читалища.
(2) Допуска се след технико-икономиче-
ска оценка сградите за култура и изкуства с 
капацитет, по-малък от 100 посетители, или 
с полезна площ, по-малка от 100 m2, да не 
отговарят на функционалните и териториал-
ните изисквания, определени в тази наредба, 
при условие че те отговарят на изискванията 
към строежите по чл. 169, ал. 1 и 2 от ЗУТ 
и на експлоатационните показатели на кон-
тролируемите параметри към тях.
Чл. 173. Сградите, предназначени за чи-
талища, и помещенията в тях се проектират 
съгласно изискванията на тази наредба в 
зависимост от спецификата на предвидените 
със заданието за проектиране дейности.
Чл. 174. Необходимият брой места за пар-
киране към сградите за култура и изкуства се 
определя съгласно Наредба № 2 от 2004 г. за 
планиране и проектиране на комуникацион-
но-транспортните системи на урбанизираните 
територии.